9 
ponere potuissemus, ita ut divulgatio singularum specierum clarius 
apparuisset; sed ab hoc consilio desistendum nobis fuit, quum tam 
amplus conspectus spatio nobis dato repugnet. 
Nunc distributionem cormophytorum per singulas Africae re¬ 
giones breviter perlustremus. Et primum quidem in regione medi¬ 
terranea omnia cormophyta, quae in Europa australi exstant, repe- 
rimus. Peculiares species hujus regionis sunt Isoetes Perralderiana, 
quae sola in Algeria invenitur, Marsilia aegyptiaca, Aspidium 
unitum. — In parte occidentali terrae continentis sequitur regnum 
Maroccanum et litora magni deserti, de quarum regionum flora per¬ 
pauca scimus. Deinde Senegambia, Sierra Leone, Guinea superior 
et inferior sequuntur, terrae a vigesimo gradu latitudinis septen¬ 
trionalis ad vigesimum gradum latitudinis meridionalis patentes, in 
quibus adhuc septem cormophyta, quae per totum districtum sese 
extendunt, cognovimus. Cl. DeCandolle (Geogr. bot. rais. 1,478} 
omnes has terras in partes tres divisit. Prima earum constituitur 
Senegambia, magno deserto, insulis Caboverdicis, quae tamen 
ut postea demonstrabimus hoc loco excludendae sunt. Ex Sene¬ 
gambia 23 species cognovi, inter quas quatuor Marsiliarum species 
solae endemicae sunt, sed hic numerus verisimiliter multo minor 
vero est, quum multae eius terrae partes parum vel nihil cognitae 
sint. Proxima regio in cl. De Candollei libro Guinea superiore 
et Sudan usque ad lineam aequatorialem conficitur. Ex his regio¬ 
nibus majorem plantarum copiam habemus, quam ex Senegambia; 
singulae hujus regionis partes sunt Sierra Leone, littora maritima 
a promontorio Palmas usque ad flumen Niger, montes Cameroon, 
insulae Fernando Po, St. Thomae, Principis, in quibus inter 152 
cormophytorum species 7 0 circiter endemicas cognovimus,' ex quo 
tamen endemicarum specierum numero, ut postea videbimus, major 
pars insulis obvenit. Si ex sola cormophytorum distributione con¬ 
jecturam de geographicis plantarum regionibus facere permissum 
esset, flumen Niger finem inter Guineam superiorem et inferiorem 
faceret, quum major specierum numerus, qui in montibus Cameroon 
